Листовка: информация за потребителя

Визин Спринт 0,5 mg/ml капки за очи, разтвор
Visine Sprint 0.5 mg/ml eye drops, solution
тетризолинов хидрохлорид/tetryzoline hydrochloride/


Прочетете внимателно цялата листовка, преди да започнете да използвате това лекарство, тъй като тя съдържа важна за Вас информация.
Винаги използвайте това лекарство точно както е описано в тази листовка или както Ви е казал Вашият лекар или фармацевт.
· Запазете тази листовка. Може да се наложи да я прочетете отново.
· Ако се нуждаете от допълнителна информация или съвет, попитайте Вашия фармацевт.
· Ако получите някакви нежелани реакции, уведомете Вашия лекар или фармацевт. Това включва и всички възможни нежелани реакции, неописани в тази листовка. Вижте точка 4.
· Ако след 2 дни не се чувствате по-добре или състоянието Ви се влоши, трябва да потърсите лекарска помощ.

Какво съдържа тази листовка
1.	Какво представлява Визин Спринт и за какво се използва
2.	Какво трябва да знаете, преди да използвате Визин Спринт
3.	Как да използвате Визин Спринт
4.	Възможни нежелани реакции
5.	Как да съхранявате Визин Спринт
6.	Съдържание на опаковката и допълнителна информация

1. Какво представлява Визин Спринт и за какво се използва 

Визин Спринт съдържа активното вещество тетризолинов хидрохлорид. Той принадлежи към група лекарства, наречени деконгестанти за офталмологично приложение (лекарство за приложение в окото).

Визин Спринт се използва за лечение на временно зачервяване на очите вследствие слабо неинфекциозно дразнене, дължащо се, например на пушек, прах, вятър, хлорирана вода, светлина, или алергии при възрастни, юноши, деца от 2-годишна възраст. Деца под 6 години трябва да се лекуват с Визин Спринт само след препоръка от медицински специалист.

2. Какво трябва да знаете, преди да използвате Визин Спринт

Не използвайте това лекарство:
· ако сте алергични към тетризолинов хидрохлорид или към някоя от останалите съставки на това лекарство (изброени в точка 6).
· ако имате тесноъгълна глаукома
· при деца под 2 години.

Предупреждения и предпазни мерки

Говорете с Вашия лекар, преди да използвате Визин Спринт, ако страдате от следните заболявания. Може пак да можете да използвате Визин Спринт, но трябва първо да го обсъдите с Вашия лекар, ако имате:
· сериозни сърдечносъдови заболявания (напр. исхемична болест на сърцето, високо кръвно налягане, феохромоцитом)
· доброкачествено увеличение на простатата
· метаболитни нарушения (напр. хипертиреоидизъм, диабет, нарушения на образуването на пигмент в червените кръвни клетки)
· сух ринит (хронично възпаление в предната част на носа)
· сух кератоконюнктивит (сухота на конюнктивата и роговицата)
· глаукома (заболяване на очите, при което се уврежда зрителният нерв, който свързва окото с мозъка)

Ако няма подобрение в рамките на 48 часа, ако зачервяването или дразненето продължават или се влошават или ако получите промени в зрението или болка в очите, спрете употребата на това лекарство и се консултирайте с лекар. Дразненето или зачервяването поради инфекция, чуждо тяло в окото или химическа травма на роговицата също налагат преглед от лекар. Ако получите главоболие, загуба на зрение, нарушения на зрението (напр. поява на плуващи обекти или двойно виждане), силно остро или едностранно зачервяване на очите, или болка при излагане на светлина, спрете употребата на лекарството и се консултирайте с лекар, тъй като това може да означава, че имате сериозно очно заболяване, за което този продукт няма да помогне.

Внимавайте да не използвате по-голямо от необходимото количество от това лекарство и да не го използвате твърде продължително (т.e. повече от 3-5 последователни дни), тъй като това може да влоши зачервяването на очите или симптомите в носа.

Когато използвате този продукт, зениците Ви може временно да се разширят. 

Указания за носителите на контактни лещи
По принцип, при наличие на очно заболяване не трябва да се носят контактни лещи. Ако се носят контактни лещи, те трябва да се махнат преди прилагане на лекарството и да не се поставят отново в продължение на 15 минути след прилагането. 

Деца
Деца на възраст под 12 години трябва да накапват този лекарствен продукт само с помощта на възрастен.

Деца над 2 и под 6 години
Визин Спринт трябва да се използва само след препоръка от медицински специалист.

Деца под 2-годишна възраст
Да не се използва при деца под 2-годишна възраст.

Други лекарства и Визин Спринт
Преди да използвате това лекарство, трябва да кажете на Вашия лекар или фармацевт, ако приемате, наскоро сте приемали или е възможно да приемате други лекарства, особено други лекарства за очи.

Ако използвате антидепресанти, наречени инхибитори на моноамино оксидаза, или „трициклични антидепресанти“, трябва да избягвате да ги прилагате с Визин Спринт, тъй като това може да доведе до повишаване на кръвното налягане.

Бременност, кърмене и фертилитет
Липсват адекватни и добре контролирани проучвания на тетризолин при бременни и кърмещи жени. Ако сте бременна или кърмите, смятате, че може да сте бременна или планирате бременност, посъветвайте се с Вашия лекар или фармацевт преди употребата на това лекарство.

Шофиране и работа с машини
След употреба на Визин Спринт може да настъпи разширение на зениците и размазано зрение. В такива случаи не трябва да шофирате и да работите с машини, докато не се възстанови зрението Ви.


Визин Спринт съдържа фосфати. 
Това лекарство съдържа 7,5 µg фосфати във всяка капка. Ако страдате от тежко увреждане на прозрачния слой на предната част на окото (роговицата), в много редки случаи фосфатите може да доведат до мътни петънца върху роговицата, дължащи се на натрупване на калций по време на лечението.

3. Как да използвате Визин Спринт

Винаги използвайте това лекарство точно както е описано в тази листовка или както Ви е казал Вашият лекар или фармацевт. Ако не сте сигурни в нещо, попитайте Вашия лекар или фармацевт.

Деца на възраст 6 години и по-големи, юноши и възрастни:
Освен ако лекар не е предписал нещо друго, накапвайте по 1 или 2 капки в засегнатото(ите) око(очи) 2 до 3 пъти на ден. Преди това махнете контактните лещи (вижте „Указания за носителите на контактни лещи“).

Деца над 2 и под 6 години:
При деца на възраст 2-6 години Визин Спринт трябва да се използва само след препоръка от медицински специалист.

Деца под 2-годишна възраст
Да не се използва при деца под 2-годишна възраст.

Начин на приложение
Визин Спринт е предназначен за приложение в окото. 
1. Преди първото отваряне, махнете ръкавчето около шийката на бутилката, свидетелстващо за отваряне, като следвате перфорацията.
2. За да отворите защитената от деца капачка, натиснете я и я завъртете по посока обратна на часовниковата стрелка. 
3. След отваряне на капачката, бутилката трябва да се обърне с дъното нагоре. Наклонете главата си леко назад. Леко стиснете бутилката, за да се накапе 1 или 2 капка(и) в конюнктивалната торбичка. Върхът на бутилката не трябва да влиза в контакт с нищо друго освен с капачката, за да се избегне замърсяване. Никога не докосвайте окото с върха на бутилката.
4. След прилагане, мигайте леко в продължение на няколко секунди, за да улесните равномерното разпределение на капките. 
5. Затворете капачката, като я завъртите докрай по посока на часовниковата стрелка. Никога не докосвайте върха на бутилката. Между приложенията бутилката трябва да се държи затворена.

Продължителност на лечение
Визин Спринт трябва да се използва за най-краткото време, необходимо за облекчаване на симптомите и не по-продължително от 5 последователни дни. Многократното прилагане трябва да се извършва внимателно, тъй като продължителната употреба (дори с кратки прекъсвания от няколко дни) или прекомерната употреба може да доведат до хронично отичане и/или атрофия на конюнктивата. 
Продължителната употреба може да засили зачервяването на окото. Ако не се постигне облекчаване след 2 дни или ако зачервяването се влоши или продължава, преустановете употребата и се консултирайте с Вашия лекар.

Ако сте използвали повече от необходимата доза Визин Спринт 
Когато се прилага в окото, няма вероятност от симптоми на предозиране. Случайно поглъщане обаче може да доведе до сериозни нежелани реакции или отравяне, особено при деца.

Тези сериозни нежелани реакции може да включват, без да се ограничават до сърдечносъдова нестабилност, сънливост, кома, хипотермия (понижаване на телесната температура), брадикардия (забавена сърдечна дейност), хипотония (ниско кръвно налягане) или хипертония (високо кръвно налягане), шокоподобно състояние, апнея, нарушения на кръвообращението, повръщане, лигавене и други системни реакции като напр. миоза (прекомерно свиване на зеницата), летаргия (липса на енергия), сухота на лигавиците и нетипична болка в гърдите, засилено зачервяване на окото и носната лигавица.

При случайно поглъщане или при подозрение за случайно поглъщане от деца, консултирайте се незабавно с Вашия лекар или фармацевт или се обадете на 112. 

Ако сте пропуснали да използвате Визин Спринт
Не използвайте двойна доза, за да компенсирате пропуснатата доза.

4.	Възможни нежелани реакции

Както всички лекарства, това лекарство може да предизвика нежелани реакции, въпреки че не всеки ги получава. 

Редки (може да засегнат до 1 на 1 000 души):
· разширение на зениците

Много редки (може да засегнат до 1 на 10 000 души)
· сухота на конюнктивата със запушване на слъзните точки след продължителна употреба на тетризолин
· сълзящо око след продължителна употреба на тетризолин.

Чести (може да засегнат до 1 на 10 души):
· Очно дразнене (болка, смъдене, парене)
· Увредено зрение
· Повтаряща се хиперемия
· Парене на лигавиците
· Сухи лигавици

С неизвестна честота (от наличните данни не може да бъде направена оценка):
· засилено сълзене
· парене във или около очите, зачервяване, дразнене, отичане, болка, сърбеж

Съобщаване на нежелани реакции
Ако получите някакви нежелани лекарствени реакции, уведомете Вашия лекар или фармацевт. Това включва всички възможни неописани в тази листовка нежелани реакции. Можете също да съобщите нежелани реакции директно чрез националната система за съобщаване:
Изпълнителна агенция по лекарствата
ул. „Дамян Груев” № 8
1303 София
Teл.: +359 2 8903417
уебсайт: www.bda.bg

Като съобщавате нежелани реакции, можете да дадете своя принос за получаване на повече информация относно безопасността на това лекарство.

5.	Как да съхранявате Визин Спринт

Да се съхранява на място, недостъпно за деца.

Не използвайте това лекарство след срока на годност, отбелязан върху етикета и картонената опаковка след „Годен до:“. Срокът на годност отговаря на последния ден от посочения месец.

Да се съхранява под 30°C. 
Изхвърлете продукта 6 седмици след разпечатване и отваряне на опаковката.
Не използвайте това лекарство, ако забележите промяна на цвета или помътняване на разтвора.
Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.


6.	Съдържание на опаковката и допълнителна информация

Какво съдържа Визин Спринт 
· Активно вещество: 1 ml от капките за очи съдържа 0,5 mg тетризолинов хидрохлорид. 
· Другите съставки са: глицерол, хипромелоза, макрогол 400, борна киселина, динатриев фосфат, натриев цитрат, калиев хлорид, магнезиев хлорид, натриев лактат, глицин, аскорбинова киселина, декстроза, поликватерниум 42, пречистена вода.

Как изглежда Визин Спринт и какво съдържа опаковката 
Визин Спринт е бистър, безцветен до бледожълт разтвор за очно приложение без видими частици.
Визин Спринт е наличен в 15 ml бутилка от LDPE с капкомер от LDPE и защитена от деца капачка от PP/HDPE.

Притежател на разрешението за употреба 
McNeil Healthcare (Ireland) Ltd.
Airton Road, Tallaght
Dublin 24
Ирландия

Производител
Janssen Pharmaceutica N.V.
Turnhoutseweg 30
2340 Beerse
Белгия

Или

Johnson & Johnson GmbH
Johnson & Johnson Platz 2 
41470 Neuss 
Германия

За допълнителна информация относно това лекарствo, моля свържете се с локалния представител на притежателя на разрешението за употреба:
[bookmark: OLE_LINK1]
Джонсън & Джонсън България ЕООД
ж.к. Младост 4, 
Бизнес Парк София, сграда 4
София 1766
Тел.: 02 489 94 00







Този лекарствен продукт е разрешен за употреба в държавите членки на ЕИП под следните имена:

	Германия
	Visine Yxin Hydro 

	България
	Визин Спринт

	Хърватска
	Visine 

	Кипър
	Vispring AdvanceTM

	Чехия
	Visine Rapid 

	Естония
	Visine 

	Гърция
	Vispring AdvanceTM

	Унгария
	Visine Rapid

	Латвия
	Visine

	Литва
	Visine 

	Полша
	Visine Comfort

	Португалия
	Visine  

	Румъния
	Visine Novo

	Словакия
	Visine Rapid 

	Словения
	VisiClear 

	Испания
	Vispring

